**CATALÀ BÀSIC I ELEMENTAL TEIDE**

**Autors:** M. Campoy et al

**Editor:** Teide, 2010-2012

**Enfocament:** comunicatiu per tasques

**Presentació:** el nivell bàsic (A2)presenta un sol manual de 30 unitats, segons el Marc europeu comú de referència de les llengües. Les unitats 1-10 estan centrades en activitats del temps present; les unitats 11-20 s’ocupen dels temps passats; les unitats 21-30 aborden la subordinació i els temps del mode subjuntiu a partir de l’expressió del desig i de l’acció hipotètica.

El nivell elemental (B1) consta de 15 unitats, amb l’objectiu de treballar especialment l’expressió oral. Al principi de cada unitat es recorda quin és l’objectiu comunicatiu, quines seran les competències, habilitats i eines gramaticals que caldrà adquirir per poder acomplir la tasca i, finalment, quines competències pràctiques es podran aconseguir una vegada acabada la unitat. Així, es fa conscient l’alumne del seu procés d’aprenentatge.

**Guia didàctica:** sí, una per a cada nivell, en forma de solucionari i instruccions per a cada activitat. A la presentació hi ha instruccions d’ús del manual i s’hi presenta visualment l’estructura i la iconografia de les unitats.

**Material complementari:** sí, al nivell bàsic, hi ha un annex en forma de quadern anomenat *El trampolí* on s’aborden aspectes tractats en el manual de manera lúdica.

**Material multimèdia:** es pot accedir al web de l’Editorial Teide [www.editorialteide.es](http://www.editorialteide.es) i accedir als àudios en línia o bé descarregar-los en un fitxer zip. També es pot accedir al solucionari (guia didàctica) en línia i descarregar-se’l.

**Nota didàctica:** el fet que els continguts del curs estiguin pensats per aparèixer de manera cíclica afavoreix el repàs i l’aprenentatge dels continguts més complexos.